Тиркеме

**Кыргыз Республикасынын Ички иштер министрлигинин Баңгизаттарды мыйзамсыз жүгүртүүгө каршы күрөшүү кызматы жөнүндө жобо**

**1. Жалпы жоболор**

1. Кыргыз Республикасынын Ички иштер министрлигинин Баңгизаттарды мыйзамсыз жүгүртүүгө каршы күрөшүү кызматы (мындан ары - Кызмат) Кыргыз Республикасынын Ички иштер министрлигинин (мындан ары - ИИМ) ведомстволук бөлүнүшү болуп саналат.

2. Кызмат өзүнүн ишинде Кыргыз Республикасынын Конституциясын, кодекстерин, конституциялык мыйзамдарын, мыйзамдарын, Кыргыз Республикасынын башка ченемдик укуктук актыларын жана Кыргыз Республикасы катышкан, мыйзамда белгиленген тартипте күчүнө кирген эл аралык келишимдерди, ИИМ буйруктарын, ошондой эле ушул Жобону жетекчиликке алат.

3. Кызматтын иши мыйзамдуулук, адамдын укуктары менен эркиндиктерин урматтоо, гуманизм, ачыктык жана айкындык, контролдо болуу жана отчеттуулук, жеке башчылык, баш ийүүчүлүк, кызматтык тартипти сактоо принциптерине негизделет.

4. Кызмат юридикалык жак болуп эсептелет, өз алдынча балансы, Кыргыз Республикасынын Мамлекеттик герби тартылган мөөрү, штампы жана фирмалык бланктары, финансы чөйрөсүндөгү ыйгарым укуктуу мамлекеттик органдын казыналык системасында алыш-бериш эсеби бар.

5. Кызматтын толук расмий аталышы:

– мамлекеттик тилде: «Кыргыз Республикасынын Ички иштер министрлигинин Баңгизаттарды мыйзамсыз жүгүртүүгө каршы күрөшүү кызматы»;

– расмий тилде: «Служба по борьбе с незаконным оборотом наркотиков Министерства внутренних дел Кыргызской Республики».

6. Кызматтын юридикалык дареги: Кыргыз Республикасы, Бишкек шаары, Токтогул көчөсү, 80, почталык индекси 720021.

7. Кызмат өзүнүн ишин Кыргыз Республикасынын ички иштер органдарынын бөлүнүштөрү, башка укук коргоо органдары, аткаруу бийлигинин мамлекеттик органдары, жергиликтүү өз алдынча башкаруу органдары, башка уюмдар жана мекемелер менен өз ара аракеттенип жүзөгө ашырат, ошондой эле эл аралык уюмдар жана чет мамлекеттердин компетенттүү органдары менен белгиленген тартипте кызматташат.

**2. Кызматтын милдеттери**

8. Кызматка төмөнкүдөй милдеттер жүктөлөт:

- Кыргыз Республикасынын мыйзамдарында ички иштер органдарынын компетенциясына киргизилген, баңги каражаттарын, психотроптук заттарды, алардын аналогдорун жана прекурсорлорун жүгүртүү чөйрөсүндөгү кылмыштарды аныктоо, алдын алуу, аларга бөгөт коюу жана бетин ачуу, ошондой эле аларды даярдаган, жасап жаткан же жасаган адамдарды аныктоо жана табуу;

- Кыргыз Республикасынын мыйзамдарында ички иштер органдарынын компетенциясына киргизилген, баңги каражаттарын, психотроптук заттарды, алардын аналогдорун же прекурсорлорун жүгүртүү чөйрөсүндөгү жоруктарды алдын алуу жана аларга бөгөт коюу;

- Кыргыз Республикасынын мыйзамдарында ички иштер органдарынын компетенциясына киргизилген, баңги каражаттарын, психотроптук заттарды, алардын аналогдорун же прекурсорлорун жүгүртүү чөйрөсүндөгү жоруктар тууралуу иштердин өндүрүшүн жүргүзүү;

- Кыргыз Республикасынын мыйзамдарында ички иштер органдарынын компетенциясына киргизилген, баңги каражаттарын, психотроптук заттарды, алардын аналогдорун же прекурсорлорун жүгүртүү чөйрөсүндөгү бузууларды алдын алуу жана аныктоо;

- Кыргыз Республикасынын мыйзамдарында ички иштер органдарынын компетенциясына киргизилген, баңги каражаттарын, психотроптук заттарды жана алардын аналогдорун же прекурсорлорун жүгүртүү чөйрөсүндөгү бузуулар тууралуу иштерди кароо;

- баңги каражаттарын, психотроптук заттарды, алардын аналогдорун же прекурсорлорун мыйзамсыз жүгүртүүгө каршы аракеттенүү, ошондой эле баңгиликтин алдын алуу маселеси боюнча ички иштер органдарынын бөлүмдөрүнүн ишин координациялоо.

**3. Кызматтын функциялары**

9. Кызмат төмөнкүдөй функцияларды аткарат:

- Кыргыз Республикасынын ченемдик укуктук актыларынын долбоорлорун иштеп чыгууга катышат;

- Кыргыз Республикасынын эл аралык келишимдеринин долбоорлорун иштеп чыгууга катышат жана баңги каражаттарын, психотроптук заттарды же прекурсорлорду жүгүртүү жана баңгиликтин алдын алуу чөйрөсүндөгү эл аралык долбоорлорду ишке ашырат;

- баңги каражаттарын, психотроптук заттарды, алардын аналогдорун жана прекурсорлорун жүгүртүү, баңгиликтин алдын алуу чөйрөсүндөгү программалык документтерди иштеп чыгууга катышат;

- баңги каражаттарын, психотроптук заттарды, алардын аналогдорун жана прекурсорлорун жүгүртүү чөйрөсүндөгү укукка каршы жосундарды алдын алуу боюнча профилактикалык ишти уюштурат;

- баңги каражаттарын, психотроптук заттарды, алардын аналогдорун же прекурсорлорун жүгүртүү, баңгиликтин алдын алуу чөйрөсүндөгү ИИМдин комплекстүү программаларын жана пландарын, буйруктарын жана нускамаларын аткарат;

- баңги каражаттарын, психотроптук заттарды, алардын аналогдорун же прекурсорлорун жүгүртүү чөйрөсүндөгү бузууларды алдын алат жана аныктайт;

- баңги каражаттарын, психотроптук заттарды, алардын аналогдорун же прекурсорлорун жүгүртүү чөйрөсүндөгү бузуулар тууралуу иштерди карайт;

- баңги каражаттарын, психотроптук заттарды, алардын аналогдорун же прекурсорлорун жүгүртүү чөйрөсүндөгү жоруктар тууралуу иштер боюнча өндүрүштү жүргүзөт;

- изин суутпай издөө иши чөйрөсүндөгү Кыргыз Республикасынын мыйзамдарына ылайык изин суутпай издөө иш-чараларын өткөрөт;

- эл аралык уюмдар жана чет мамлекеттердин компетенттүү органдары менен баңги каражаттарын, психотроптук заттарды, алардын аналогдорун же прекурсорлорун жүгүртүү, баңгиликтин алдын алуу чөйрөсүндөгү өз ара аракеттенүүнү жана маалымат алмашууну белгиленген тартипте ишке ашырат;

- маалыматтык системаны белгиленген тартипте түзөт жана колдонот, ошондой эле ыкчам эсепке алуу ишин жүргүзөт;

- ыкчам, архивдик жана башка материалдарды убактылуу сактоону жана пайдаланууну уюштурат;

- жалпыга маалымдоо каражаттары менен белгиленген тартипте өз ара аракеттенет;

- Кызматтын ишинин натыйжалары тууралуу статистикалык маалыматтарды даярдайт;

- жарандарды кабыл алат, Кызматтын компетенциясына кирген маселелер боюнча алардын сунуштарын, арыздарын жана даттанууларын карап чыгат.

**4. Кызматтын укуктары**

10. Кызмат өз компетенциясынын чегинде төмөнкүлөргө укуктуу:

- мамлекеттик органдардан жана жергиликтүү өз алдынча башкаруу органдарынан, уюмдардан уюштуруу-укуктук формасына жана менчиктин түрүнө карабай, баңги каражаттарын, психотроптук заттарды, алардын аналогдорун же прекурсорлорду жүгүртүү жана баңгиликтин алдын алуу чөйрөсүндөгү милдеттерди чечүү үчүн зарыл болгон документтерди, маалымдама жана башка материалдарды сурап алууга;

- баңги каражаттарын, психотроптук заттарды, алардын аналогдорун же прекурсорлорду жүгүртүү чөйрөсүндөгү ченемдик укуктук актыларды жакшыртуу боюнча ИИМге сунуш киргизүүгө;

- жарандардан жана кызмат адамдарынан коомдук тартипти сактоону, Кызматтын ыйгарым укуктарын ишке ашырууга тоскоолдук кылган укук бузууларды жана аракеттерди болтурбоону талап кылууга, ал эми ушул талаптар аткарылбаган учурда мыйзамда каралган мажбурлоо чараларын көрүүгө;

- ички иштер органдары тууралуу Кыргыз Республикасынын мыйзамдарына ылайык жарандардан аларды күбөлөндүргөн документтерди жана башка документтерди текшерүүгө;

[- [эгер күч колдонбогон ыкмалар жүктөлгөн милдеттерди аткарууну камсыздабаса, укукка каршы аракеттерди болтурбоо жана аларга бөгөт коюу, аларды жасаган адамдарды кармоо жана өзүн-өзү коргоо, ички иштер органдарынын кызматкерлеринин мыйзамдуу талаптарына каршы аракет жасаганын тыюу үчүн кара күч, анын ичинде мушташтын атайын аскердик ыктарын, колдогу каражаттарды ички иштер органдары тууралуу Кыргыз Республикасынын мыйзамдарына ылайык колдонууга;](cdb:60)](cdb:60)

- Кызматтын өндүрүшүндө болгон иштер боюнча жарандарды чакырууга, жарандардан түшүндүрмө, маалымкат, документтерди алууга, алардын көчүрмөсүн чыгарууга;

- бажы органдары менен өз ара аракеттенүүдө кол жүктөргө, багажга жана жарандык аба кемелеринин жүргүнчүлөрүнө Кыргыз Республикасынын Өкмөтү аныктаган тартипте кароого;

- жарандарга, алардын буюмдарына, кол жүгүнө, багажына, автомототранспорттук каражатына жеке кароо жүргүзүүгө, эгер укук бузгандыгына жетиштүү негизде шектенүү болсо, предметтерди, каражаттарды, буюмдарды жана документтерди алып коюуга;

- мыйзамдарда каралган негиздер болсо, баш ийүүсүнө жана менчигинин түрүнө карабай, ишканалардын, мекемелердин жана уюмдардын (Кыргыз Республикасындагы чет мамлекеттердин дипломатиялык жана консулдук өкүлчүлүктөрүнөн жана эл аралык уюмдарынан сырткары) аймактарына жана имаратына, ошондой эле жеке жактар тарабынан жекече иштөө жана эмгектенүү үчүн колдонулуучу жайларга кирүүгө;

- жазык-процесстик мыйзамдарда каралган негиздер болгондо, өндүрүштүк, кампалык, соода жана кызматтык жайларды, транспорттук каражаттарды, ошондой эле товарларды, мүлктөрдү сактоонун жана колдонуунун башка жерлерине менчик ээсинин, же анын өкүлүнүн же ыйгарым укуктуу өкүлүнүн катышуусунда кароого;

- ишканалардын, мекемелердин, уюмдардын жетекчилеринен, кызмат адамдарынан жана жумушчуларынан, ошондой эле жарандардан өз компетенциясынын чегинде зарыл болгон маалыматты, документтерди, түшүнүк каттарды алууга;

- кырсык, өзгөчө кырдаалдар болгон жерлерге баруу, шашылыш медициналык жардамга муктаж жарандарды медициналык мекемеге жеткирүү, кылмыш жасаган жактарды куугунтуктап, укук коргоо органдарына алып баруу үчүн жана кийинкиге калтырууга мүмкүн болбогон башка учурларда транспорт каражаттарын (чет мамлекеттердин дипломатиялык жана консулдук өкүлчүлүктөрүнүн, эл аралык уюмдардын жана атайын багыттагы транспорт каражаттарынан башкасын) Кыргыз Республикасынын мыйзамдарында белгиленген тартипте тоскоолсуз колдонууга;

- ички иштер органдары тууралуу Кыргыз Республикасынын мыйзамдарында белгиленген тартипте кызматтык максаттарда юридикалык жана жеке жактарга тийиштүү байланыш каражаттарын пайдаланууга;

- баңги каражаттарын, психотроптук заттарды жана прекурсорлорду окууда жана изин суутпай издөө ишинде Кыргыз Республикасынын ченемдик укуктук актыларында белгиленген тартипте пайдаланууга;

- өз компетенциясынын чегинде баңги каражаттарын, психотроптук заттарды жана прекурсорлорду мыйзамсыз жүгүртүүгө каршы аракеттенүү чөйрөсүндө консультациялык, эксперттик жана кеңешме органдарды түзүүгө.

**5. Кызматтын ишин уюштуруу**

11. Кызматтын системасына башкармалыктар, бөлүмдөр, бөлүмчөлөр, топтор кирет.

12. Кызмат башчысы Кызматты жалпы жетектейт.

13. Кызмат башчысын Кыргыз Республикасынын Ички иштер министринин сунуштамасы боюнча Кыргыз Республикасынын Премьер-министри кызматка дайындайт жана кызматтан бошотот.

Кызмат башчысынын орун басарларын Кызмат башчысынын сунуштамасы боюнча Кыргыз Республикасынын Ички иштер министри кызматка дайындайт жана кызматтан бошотот.

14. Кызмат башчысы:

- Кызматты жетектейт жана ишин уюштурат, Кызматтын ишин жакшыртууга багытталган чараларды көрөт;

- Кызмат башчысынын орун басарларынын ортосундагы милдеттерди бөлүштүрөт, өздүк курамдын функционалдык милдеттерин бекитет;

- Кызматтын кызматкерлерин кызматка дайындоо, которуу жана кызмат ордуларынан бошотуу, аларга атайын наам ыйгаруу, жумуштан бошотуу, тартипке чакыруу жазасын көрүү жана сыйлоо жөнүндө Кыргыз Республикасынын Ички иштер министрине сунуштарды киргизет;

- Кызматтын кызматкерлерин Кыргыз Республикасынын ички иштер органдарынын Тартиптик уставы менен белгиленген тартипте сыйлайт жана тартиптик жазаларды берет;

- өздүк курам менен кесиптик жана дене тарбия боюнча даярдыктан өтүүнү, аларды окутууну жана тарбиялоону камсыздайт, өздүк курамдын арасында кызматтык тартиптин жана мыйзамдын бузулушун болтурбоо боюнча чараларды көрөт;

- кызматкерлердин зарыл болгон жеке коопсуздук чараларын сактоосун, ошондой эле табелдик куралды, техникалык жана атайын каражаттарды колдонуу эрежелерин сактоосун контролдойт;

- өз компетенциясынын чегинде Кызматтын өздүк курамы тарабынан аткарылууга милдеттүү болгон буйруктарды чыгарат;

- Кызматтын кызматкерлерин кызматтык иш сапарларга жиберет;

- акчаларды, товардык-материалдык жана башка баалуулуктарды, кредиттик жана эсептик милдеттерди, бухгалтердик отчётторду жана баланстарды алуу жана берүү үчүн негиз болуучу документтерге, ошондой эле келишимдерге жана ишеним каттарга кол коёт;

- өзүнүн компетенциясына кирген маселелер боюнча тийиштүү мамлекеттик органдарга, коомдук бирикмелерге же кызмат адамдарына, ошондой эле жеке жана башкача эмгектенген, же ишкердиктин башка түрлөрү менен алектенген жактарга баңги каражаттарын, психотроптук заттарды жана прекурсорлорду жүгүртүү чөйрөсүндө укукка каршы жосундарды жасоого көмөктөшүүчү шарттарды жана себептерди жоюунун зарыл чараларын көрүү керектиги тууралуу сунуштамаларды киргизүүгө укуктуу.

15. Кызматтын түзүмүн жана штаттык санын Кыргыз Республикасынын Ички иштер министри бекитилген штаттын санынын чегинде Кызмат башчысынын сунушу боюнча аныктайт.

16. Ыкчам кызматтык ишке байланыштуу маселелерди коллегиялык тартипте чечүү үчүн Кызматта 5 адамдан турган ыкчам кеңешме түзүлөт.

Кызматтын ыкчам кеңешмесинин мүчөлөрүнүн жеке курамын жана Ыкчам кеңешме тууралуу жобону Кызмат башчысынын сунушу боюнча Кыргыз Республикасынын Ички иштер министринин ушул багытты тейлеген орун басары бекитет.

**6. Кызматтын ишин контролдоо жана жоопкерчилиги**

17. Кызматтын иши Кыргыз Республикасынын мыйзамдарына ылайык көзөмөлдөнөт жана контролдонот.

18. Кызматтын кызматкерлери укукка каршы аракеттери же аракетсиздиги үчүн Кыргыз Республикасынын мыйзамдарында белгиленген жоопкерчиликти тартат. Кызматтын кызматкерлери тарабынан юридикалык жактарга жана жарандарга келтирилген зыяндын орду Кыргыз Республикасынын мыйзамдарында белгиленген тартипте толтурулууга тийиш.

**7. Кызматты финансылык жана материалдык-техникалык**

**жактан камсыздоо**

19. Кызматты каржылоо жана материалдык-техникалык жактан камсыздоо республикалык бюджеттин эсебинен жана Кыргыз Республикасынын мыйзамдарында тыюу салынбаган башка булактардан ишке ашырылат.

Кызматтын имараттары, курулмалары, жабдуулары, мүлктөрү жана башка материалдык баалуулуктары жана каражаттары мамлекеттик менчик болуп саналат жана ага ыкчам башкаруу укугунда бекитилет.

Кызмат өзүнүн финансылык-чарбалык ишине тиешелүү маселелерин Кыргыз Республикасынын мыйзамдарында белгиленген тартипте өз алдынча чечет.

Кызмат Кыргыз Республикасынын мыйзамдарына ылайык сотто доогер жана жоопкер боло алат.

**8. Кызматты кайра уюштуруу жана жоюу**

20. Кызматтын иши Кыргыз Республикасынын мыйзамдарына ылайык кайра уюштурулат жана жоюлат.

21. Кызматтын иши токтогондо, анын жүрүшүндө келип чыккан документтер «Кыргыз Республикасынын улуттук архив фонду жөнүндө» Кыргыз Республикасынын Мыйзамына ылайык сакталат жана колдонулат.